Diari Oficial de la Generalitat Valenciana


Sumari del DOGV 5230, del 30-03-2006 (2006/3235)

ACORD de 2 de juny de 2005, de la Junta de Govern del Col·legi de Mediadors d'Assegurances Titulats de València, pel qual s'aprova la creació del fitxer de mediadors col·legiats.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2005/06/05/(1)/dof/vci/html**

### Dades del document

Número de DOGV
:   5230

Data del DOGV
:   30-03-2006

Secció del DOGV
:   I. DISPOSICIONS GENERALS

Número del document
:   2006/3235


Data del document
:   05-06-2005

Organisme emissor
:   Col·legi de Mediadors d'Assegurances Titulades de València

Tipus de document
:   Acord

Descriptors 

:   * base de dades
    * col·legi professional
    * legislació
    * dades personals
    * professió d'assegurances

ACORD de 2 de juny de 2005, de la Junta de Govern del Col·legi de Mediadors d'Assegurances Titulats de València, pel qual s'aprova la creació del fitxer de mediadors col·legiats. [2006/M3235]  
La Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només podran fer-se mitjancant disposició general publicada en el Boletín Oficial del Estado o diari oficial corresponent. A pesar que els col·legis professionals no són administracions públiques, la funció pública que exercixen suposa la titularitat de fitxers que han sigut considerats de caràcter públic segons el protocol de col·laboració subscrit entre la pròpia Agència i la Unió Professional, de data 15 de juny de 2000.  
Per això, i havent sorgit la necessitat crear nous fitxers en el Col·legi de Mediadors d'Assegurances Titulats de València i adequar-los a l'esmentat protocol en compliment de tal mandat legal i de conformitat la Junta de Govern del Col·legi de Mediadors d'Assegurances Titulats de València, mitjançant un Acord de data 2 de juny de 2005, resol:  
Primer  
Aprovar la creació del fitxer que s'indica en l'annex I.  
Segon  
Ordenar el que siga oportú per a la publicació del corresponent anunci de creació dels esmentats fitxers en el butlletí oficial corresponent.  
Tercer  
Sol·licitar de l'Agència de Protecció de Dades, una vegada efectuada la publicació a què es referix l'apartat anterior, que procedisca a la inclusió dels fitxers en el Registre General de Protecció de Dades.  
Cosa que es fa pública als efectes oportuns.  
València, 14 de juliol de 2005  
El president,  
BERNARDO BONET ZAPATER  
ANNEX I  
Nom del fitxer: Mediadors Col·legiats.  
A) Descripció del fitxer.  
Conté les dades dels col·legiats per a la seua gestió col·legial.  
B) Estructura bàsica del fitxer i descripció dels tipus de dades que s'hi inclouen.  
Dades identificatives:  
. Nom i cognoms.  
. DNI/NIF, passaport i/o permís de residència.  
. Direcció professional: inclou telèfon, fax i e-mail, si és el cas.  
Dades voluntàries identificatives:  
. Direcció particular.  
Dades de característiques personals:  
. Data i lloc de naixement.  
. Nacionalitat.  
. Sexe.  
Dades acadèmiques i professionals:  
. Adscripció al col·legi corresponent.  
. Data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial.  
. Número de col·legiat.  
. Altres números d'identificació, si és el cas.  
. Data d'expedició del títol,   
Altres dades:  
. Domiciliació bancària.  
. Règim de previsió social.  
C) Finalitat i usos previstos.  
. Recursos humans: formació de professional.  
. Hisenda i gestió economicofinancera: gestió econòmica i comptable.  
. Finalitats diverses: registre de col·legiats; control de títols, d'exercici professional i especialització; acreditació de l'habilitació professional dels col·legiats; registre de càrrecs corporatius; elaboració de llistes amb fins docents, d'investigació, de formació continuada, de convocatòria per a assistència a congressos, cursos de formació; emissió de certificacions i acreditacions; organització d'activitats i servicis comuns d'interés de caràcter professional i formatiu; enviament de correspondència pròpia de l'organització col·legial, documentació, publicacions i revistes pròpies de la professió i la difusió d'estes, congressos, cursos i convocatòries d'interés professional; enviament de comunicacions comercials; comunicacions pròpies de la representació de la professió en l'àmbit internacional; premis i distincions; elaboració de guies de col·legiats en els termes de l'article 3 j de la Llei Orgànica 15/1999, de 13 de desembre; desenvolupament de la gestió administrativa; fins científics històrics i estadístics; mediació i arbitratge; i qualsevol altra finalitat estatutària de caràcter públic.  
D) Persones o col·lectius sobre els quals es pretenga obtindre les dades o resulten obligats a subministrar-les.  
Col·legiats.  
E) Mesures de seguretat: nivell mitjà.  
F) Procediment de recollida de les dades.  
Del propi interessat o el seu representant legal, mitjançant fitxes d'adscripció, declaracions documentals o telemàtiques, atenció personal o telefònica als col·legiats.  
G) Cessions de dades i transferències internacionals.  
Cessions previstes:  
. Consell General, consells de col·legis autonòmics i col·legis oficials de la mateixa professió.  
. Consells i col·legis d'altres professions, quan així siga necessari en virtut de normes específiques.  
. Tribunals.  
. Administracions generals de l'estat, de les comunitats autònomes, local i institucions de caràcter públic competents.  
. Servicis públics responsables de la producció d'estadístiques oficials.  
. Organismes i entitats internacionals.  
. Assegurances de responsabilitat professional i entitats de previsió social.  
. L'exigida per la normativa vigent.  
No estan previstes transferències internacionals de dades.  
H) Responsable del fitxer.  
Col·legi de Mediadors d'Assegurances Titulats de València. Carrer de Misser Mascó, 27, 46295 València.  
I) Servici o unitats davant les quals es poden exercir els drets.  
Secretaria del Col·legi de Mediadors d'Assegurances Titulats de València.


Còpia Permalink ELI